ΠΡΟ ΠΑΝΤΩΝ ΤΩΝ ΑΙΩΝΩΝ

Ὁ ἔρωτας, λοιπόν, παραφυλάει στὰ μάγουλά σου

Κι’ ἐγὼ πετῶ

Χοροπηδῶ στοὺς δρόμους

Γελῶντας δυνατὰ

Κι’ ἀδιαφορῶ τὶ σκέφτονται γιὰ μένα

Μά, πές μου...

Στὸ θράσος τῆς μιζέριας

Ἕνα χαστούκι ὀμορφιᾶς δὲν εἶναι ἡ ἐλευθερία μας;

Ὅταν φιλιόμαστε

Ἡ ἀλήθεια ξεμυτάει ἀπ’ τὴν κρυψώνα της ;

Κατάκαρδα μὲς στὶς γιορτὲς τῶν πελαργῶν

Πεσσοὺς τὸ καλοκαίρι παίζει μὲ τά σύννεφα

Σάν συζητᾶμε

Πές μου...

Δὲν εἶναι λογικὸ

Ποὺ κάνω τρέλλες ;